Situatë e rëndë me koronavirus në Gjermani
Sipas Institutit për sëmundje infektive Robert Koch, rastet e reja me COVID-19 janë shtuar me 52 mijë e 826, ndërsa vala e katërt e pandemisë ka goditur Evropën
Kancelarja Angela Merkel e cilësoi si dramatike situatën me koronavirus në Gjermani. Ajo bëri thirrje që të përshpejtohet procesi i shpërndarjes së dozës përforcuese, ndërsa skeptikëve të vaksinimit u tha se nuk është vonë të ndryshojnë mendje. thotë ajo. Zonja Merkel kërkoi që të shfrytëzohen përvojat e vendeve tjera. thotë zonja Merkel. Sipas Institutit për sëmundje infektive Robert Koch, rastet e reja me COVID-19 në Gjermani janë shtuar me 52 mijë e 826, ndërsa vala e katërt e pandemisë ka goditur Evropën. Shkalla e incidencës javore për 100 mijë banorë është rritur në 319. Distrikti Meissen, në lindje të Gjermanisë, kryeson listën e Institutit me një normë incidence shtatë-ditore prej 1.304 rastesh. Sipas të dhënave të Universitetit Johns Hopkins, Gjermania është vendi i pestë më i goditur në botë nga COVID-19. Nga fillimi i pandemisë, në Gjermani janë regjistruar më shumë se 5 milionë infektime dhe mbi 98 mijë vdekje. Deri tani të vaksinuar plotësisht janë më shumë se 56 milionë banorë ose 67.7 për qind e popullësisë gjermane.